ZMLUVA O DIELO č. 
č. zhotoviteľa:
uzatvorená v súlade s § 536 a nasl. Zákona č. 513/1991 Zb. Obchodného zákonníka v platnom znení (ďalej len Obchodný zákonník)

medzi zmluvnými stranami:
Objednávateľ: 		Mestská časť Košice-Západ 
Sídlo:		 		Trieda SNP 39, 040 11 Košice 
V zastúpení:			Mgr. Marcel Vrchota, starosta	
IČO: 				00690970 
DIČ:				2020928294
IČ DPH:			nie je platcom
IBAN: 			SK61 0200 0000 0000 1542 9512	
Oprávnený zástupca 
vo veciach technických:	Mgr. Oliver Kovács, Ing. Rastislav Lakatos
(ďalej len objednávateľ)

a 
Zhotoviteľ:		XXX	
Sídlo:				ZZZ
V zastúpení:			YYY
IČO:				XXX
Bankové spojenie:		ZZZ
IBAN:				YYY		
Právna forma:             	XXX	
IČ DPH:			ZZZ
(ďalej len zhotoviteľ)

1.	 PREDMET ZMLUVY

1.1. Zhotoviteľ sa zaväzuje, že za podmienok stanovených výzvou na predloženie cenovej    
       ponuky a dojednaných v tejto zmluve, vypracuje pre objednávateľa projektovú 
       dokumentáciu, vykoná autorský technický dozor a poskytne odbornú 
       technickú  pomoc pri realizácii  stavby: 
       REVITALIZÁCIA PARKU NA NARCISOVEJ ULICI V KOŠICIACH
       a to v rozsahu  podľa prílohy č.1 – Opis predmetu zákazky.

1.2. Objednávateľ sa  v zmysle § 537 ods. 2 Obchodného zákonníka zaväzuje riadne a  úplne   
       dokončený predmet zmluvy od zhotoviteľa prevziať, zaplatiť za jeho zhotovenie   
       dohodnutú cenu v dojednanej lehote splatnosti a  poskytnúť zhotoviteľovi dojednané  
       spolupôsobenie.

1.3. Zhotoviteľ sa zaväzuje splniť  technické a kvalitatívne požiadavky predmetu zmluvy   
       v súlade s príslušnými právnymi predpismi a technickými normami, vo vlastnom mene,   
       na svoje náklady a na vlastnú zodpovednosť.

2.	SPÔSOB VYPRACOVANIA A ODOVZDANIA PREDMETU ZMLUVY

2.1. Projektová dokumentácia, spracovaná v rozsahu podľa prílohy č.1 tejto zmluvy bude    
        vyhotovená a  odovzdaná v písomnej a elektronickej forme. 
2.2.  Projektová dokumentácia a ostatné materiály budú odovzdané zástupcovi objednávateľa,
        oprávneného jednať vo veciach technických a ich prevzatie bude písomne potvrdené v   
        odovzdávacom protokole. Miesto odovzdania a prevzatia je v sídle objednávateľa.
        Predmet   zmluvy bude z hľadiska oprávnenosti fakturácie považovaný za úplne a  riadne 
        odovzdaný  dňom písomného potvrdenia jeho vecnej a obsahovej správnosti objednávateľom.   
        Objednávateľ má právo po prevzatí dokumentácie do 7 dní posúdiť jej obsahovú správnosť,  
        prerokovať so zhotoviteľom svoje výhrady a požadovať ich odstránenie a  až po ich odstránení   
        potvrdiť riadne odovzdanie predmetu diela. 
2.3. Projektová dokumentácia, ktorá je predmetom tejto zmluvy, bude spracovaná v takom  
        rozsahu a forme, aby zodpovedala platnej slovenskej legislatíve a bola dostatočným a  
        úplným podkladom na vydanie kladného stanoviska k PD  príslušnými orgánmi.
        V opačnom prípade bude dokumentácia ako predmet zmluvy považovaná za vadnú a  zo strany 
        objednávateľa bude uplatnená reklamácia v súlade s ostatnými ustanoveniami tejto  zmluvy. Pri 
        adjustáži a zmenách PD je zhotoviteľ povinný dodržať požiadavky a pokyny  objednávateľa, 
        špecifikované v priebehu projekčných prác.

3.	LEHOTA  PLNENIA  

3.1.	Zhotoviteľ sa zaväzuje, že  vykoná dielo podľa podmienok dohodnutých v zmluve v termíne  
do 23.12.2020 za týchto podmienok:
•	do 18.12.2020 predloží dokumentáciu pre stavebné povolenie,
•	do 18.12.2020 bude mať predbežne odkonzultované návrhy projektovej dokumentácie s dotknutými orgánmi a doloží kópie podaných žiadostí o stanovisko,
•	termín na dodanie realizačnej projektovej dokumentácie do 23.12.2020,
•	úhrada plnenia po tom ako predloží kompletnú projektovú dokumentáciu stavby s doloženými vyjadreniami, ktoré budú zapracované v projektovej dokumentácii. 
      
4.	ZMLUVNÁ CENA 

4.1. Objednávateľ zaplatí za vykonané dielo celkovú cenu spolu s DPH, podľa cenovej ponuky zhotoviteľa:
       Celková cena bez DPH	  XXXXX,- €
       DPH 20%                    	  ZZZZZ,- €
       Celková cena s DPH      	  YYYYY,- € 
       V zmluvnej cene budú zahrnuté všetky náklady zhotoviteľa spojené s vykonaním predmetu zmluvy, vrátane nevyhnutnej komunikácie, osobných konzultácií v mieste objednávateľa  a vrátane súčinnosti pri spracovaní podkladov pre podávanie žiadosti o získanie finančných prostriedkov z cudzích zdrojov. 
4.2. Cena je stanovená dohodou zmluvných strán v zmysle predloženej ponuky, ako cena maximálna a záväzná počas platnosti zmluvy.

5.	PLATOBNÉ PODMIENKY A FAKTURÁCIA

5.1.	Úhrada za dielo bude zrealizovaná na základe faktúry vyhotovenej zhotoviteľom spolu s dokladom o prevzatí a odovzdaní vykonaného diela v zmysle bodu 2.2 tejto zmluvy.  Splatnosť faktúry je 30 dní od jej doručenia objednávateľovi. Fakturovaná čiastka bude hradená objednávateľom bezhotovostným prevodom na účet zhotoviteľa. 
5.2.	Faktúra musí obsahovať povinné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov: označenie faktúry a jej číslo, názov a sídlo zmluvných strán, IČO, DIČ, IČ DPH, číslo zmluvy, opis vykonaného diela a deň odovzdania diela, deň vystavenia a odoslania faktúry, deň splatnosti faktúry, označenie bankového spojenia zhotoviteľa a číslo účtu, rozsah diela, fakturovanú čiastku, pečiatku a podpis oprávnenej osoby.
5.3.	Objednávateľ je oprávnený faktúru do dátumu jej splatnosti vrátiť zhotoviteľovi v prípade, ak neobsahuje všetky vyššie uvedené náležitosti daňového dokladu za účelom jej doplnenia alebo opravy. V takom prípade začne plynúť nová lehota doručením opravenej faktúry objednávateľovi. Ak v stanovenej lehote splatnosti objednávateľ faktúru nevráti, považuje sa faktúra za vystavenú bez chýb.

6.	ĎALŠIE  DOJEDNANIA 
6.1. Objednávateľ sa zaväzuje, že  poskytne zhotoviteľovi   v nevyhnutnom rozsahu potrebné    
       spolupôsobenie, spočívajúce najmä v odovzdaní  doplňujúcich údajov, upresnení a podkladov  
       nevyhnutných pre kvalitné splnenie predmetu   zmluvy vrátane  doplnenia požiadaviek zo 
       strany objednávateľa, potrebných pre zapracovanie do projektovej dokumentácie.
6.2. Dodávateľ sa zaväzuje poskytnúť objednávateľovi súčinnosť pri spracovaní podkladov pre 
       podávanie žiadosti o získanie finančných prostriedkov z cudzích zdrojov. 
6.3.	 Zhotoviteľ je povinný písomne oznámiť objednávateľovi existenciu dôvodov, ktoré bránia alebo sťažujú  vykonanie diela a ich následkom môže byť meškanie s vykonaním diela.
6.4.	 Zhotoviteľ sa zaväzuje, že kvalita zhotoveného diela bude zodpovedať platným právnym    
 predpisom v čase vyhotovenia, technickým a odborným normám pre projektovanie, riadenie 
 a zabezpečovanie investičnej výstavby.
6.5.	Zhotoviteľ je povinný pri plnení predmetu zmluvy postupovať s odbornou starostlivosťou, dodržiavať všeobecne záväzné predpisy, technické normy STN a EN a povinnosti vyplývajúce z tejto zmluvy. Ďalej sa bude riadiť záväznými podkladmi objednávateľa.
6.6.	Zhotoviteľ bude vykonávať autorský dozor pri realizácii stavby. Zároveň sa zhotoviteľ zaväzuje na výzvu objednávateľa zúčastniť sa rokovaní s vybraným uchádzačom vykonávajúcim realizáciu stavby. Náklady zhotoviteľa spojené s účasťou na týchto rokovaniach a náklady na vykonanie prípadných zmien diela sú zahrnuté v cene diela.    

7.	ZODPOVEDNOSŤ ZA VADY, ZÁRUKA

7.1. Zhotoviteľ zodpovedá za to, že predmet tejto zmluvy je zhotovený podľa tejto zmluvy, a že   
      po dobu stanovenú (záručná doba) bude mať vlastnosti dojednané v tejto zmluve.
7.2. Zhotoviteľ nezodpovedá za vady, spôsobené použitím podkladov od  objednávateľa a 
       zhotoviteľ ani pri vynaložení všetkej starostlivosti nemohol zistiť ich  nevhodnosť, prípadne       
       na ňu upozornil objednávateľa a ten na ich použití trval.
7.3. Záručná doba projektovej dokumentácie je 2 roky a začína plynúť dňom odovzdania projektu   
       objednávateľovi.
7.4. Zmluvné strany sa dohodli, že v prípade vady predmetu diela má objednávateľ právo na 
       bezplatné odstránenie oprávnene reklamovanej vady. Zhotoviteľ sa zaväzuje začať s 
       odstraňovaním vady najneskôr do 3 dní odo dňa obdržania písomnej  reklamácie vady 
        projektu a vadu odstrániť najneskôr do 14 dní od začatia odstraňovania vady. 
7.5. Prípadnú reklamáciu vady plnenia predmetu tejto zmluvy je objednávateľ povinný uplatniť v 
       písomnej forme zhotoviteľovi, a to bezodkladne po zistení vady.

8.	ZMLUVNÉ SANKCIE

8.1. Ak zhotoviteľ odovzdá predmet diela  objednávateľovi po dohodnutom termíne, môže   
       objednávateľ uplatniť zmluvnú pokutu vo výške 0,5 % zo zmluvnej ceny za každý deň 
       omeškania. 
8.2. Ak zhotoviteľ nezačne s odstraňovaním vád projektu v súlade s bodom 7.4. tejto zmluvy, 
       môže objednávateľ uplatniť zmluvnú pokutu vo výške 10 € za každý deň omeškania. Ak      
       zhotoviteľ neodstráni vady projektu v dohodnutom termíne podľa  tejto zmluvy, môže  
       objednávateľ uplatniť zmluvnú pokutu vo výške 100 € za každý deň omeškania. Za vady   
       projektu sa pre uplatnenie sankcií považujú len vady, uplatnené v zmysle bodu 7.5. tejto zmluvy,  
       ktoré boli spoločne posúdené zmluvnými stranami ako oprávnené reklamácie.
8.3. Ak objednávateľ neuhradí zhotoviteľovi faktúru v lehote  splatnosti, môže zhotoviteľ uplatniť    
       zmluvnú pokutu vo výške 0,025% z dlžnej čiastky za každý deň omeškania.
8.4. Odstúpením od zmluvy nezaniká nárok ktorejkoľvek zo zmluvných strán na zaplatenie  
       zmluvných sankcií.
8.5. Zhotoviteľ zodpovedá za náhradu škody vzniknutej objednávateľovi v súvislosti s nedodržaním  
       zmluvných termínov zhotoviteľa.

9.	ODSTÚPENIE OD ZMLUVY

9.1. Pred splnením predmetu tejto zmluvy môže byť  táto zmluva o dielo ukončená len odstúpením   
       od zmluvy v zmysle tohto článku, alebo vzájomnou písomnou dohodou zmluvných strán.
9.2. Za závažné porušenia zmluvných záväzkov sú považované nasledovné skutočnosti:
       - ak projektová dokumentácia  nesplní požiadavky, definované objednávateľom a rozsah
         stanovený príslušnými právnymi predpismi a technickými normami, objednávateľ to písomne   
         oznámi zhotoviteľovi s uvedením  konkrétnych výhrad, a  zhotoviteľ do 5 dní po ich obdržaní   
         neodstráni uvedené nedostatky  a neprijme opatrenia na nápravu,
      - omeškanie v plnení zmluvných záväzkov o viac ako 30 dní oproti zmluvnému termínu  
        z dôvodov na strane zhotoviteľa
      - omeškanie v odstraňovaní vád projektu, uplatnených objednávateľom v rámci oprávnenej
         reklamácie, o viac ako 10 dní oproti dojednaným termínom, 
      - omeškanie s platbou o viac ako 30 dní oproti zmluvnému termínu.
9.3. V prípade závažného porušenia zmluvných záväzkov poškodená strana písomne upovedomí
       druhú stranu s uvedením náhradných termínov na splnenie jej záväzkov. Ak druhá strana    
       nedodrží svoje záväzky v uvedenej náhradnej lehote, je poškodená strana oprávnená od 
       zmluvy odstúpiť.
9.4. Odstúpením od zmluvy zanikajú všetky práva a záväzky z tejto zmluvy, s výnimkou práva na 
       náhradu škody, práva na uplatnenie sankcií, nárokov vyplývajúcich z  ustanovení o   
       poskytovaní záruky a zodpovednosti za vady zrealizovaného a odovzdaného  diela.
9.5. Právo na náhradu škody podľa ust. § 373 a nasl. Obchodného zákonníka nie je vznikom    
       nárokov podľa vyššie uvedeného dotknuté.

10.	ZÁVEREČNÉ USTANOVENIA

10.1.	Zmluva nadobúda platnosť dňom jej podpísania oboma zmluvnými stranami a účinnosť   
    dňom  nasledujúcim po dni jej zverejnenia v súlade s § 47a Občianskeho zákonníka. 
10.2.	 Táto zmluva je vyhotovená v šiestich rovnopisoch s platnosťou originálu, z ktorých päť  
 vyhotovení obdrží objednávateľ  a jedno zhotoviteľ.  
10.3.	Zmeny a doplnenia tejto zmluvy môžu byť uskutočnené len na základe dohody oboch    
    zmluvných strán, formou očíslovaných písomných dodatkov.
10.4.	Právne vzťahy výslovne neupravené touto zmluvou sa riadia ustanoveniami Obchodného   
     zákonníka.
10.5.	Zmluvné strany prehlasujú, že si zmluvu prečítali, jej obsahu porozumeli, s jej obsahom po      
     prečítaní súhlasia bez výhrad a na znak tohto súhlasu ju vlastnoručne podpisujú.

V Košiciach , dňa.....................................			V......................dňa............................

Objednávateľ:						                       Zhotoviteľ:

...........................................................                              .............................................................
    Mestská časť Košice-Západ				         XXX
Zastúpený: Mgr. Marcel Vrchota			                Zastúpený: ZZZ